b'\n_START_ARTICLE_\nTerje Thorslund\n_START_SECTION_\nSesongene 1964-73\n_START_PARAGRAPH_\nAllerede som junior presterte Thorslund kast p\xc3\xa5 h\xc3\xb8yt seniorniv\xc3\xa5. I 1964 oppn\xc3\xa5dde han 73,48\xc2\xa0m som best. I 1966 forbedret han sin personlige rekord til 79,34\xc2\xa0m, og ble norgesmester samme \xc3\xa5r. Han deltok i EM 1966 i Budapest, men klarte ikke \xc3\xa5 kvalifisere seg til finalen. I alle sesongene fra 1967 til -73 slet han med prestasjoner godt under nasjonalt toppniv\xc3\xa5.\n_START_SECTION_\nSesongene 1974-81\n_START_PARAGRAPH_\nI 1974 kom han tilbake og kastet s\xc3\xa5 langt at han ble tatt ut til EM i Roma. I kvalifiseringen fikk han opp et kast p\xc3\xa5 80,10\xc2\xa0m. Thorslund var ikke blant medaljefavorittene, men i finalen slo han til med et kast p\xc3\xa5 hele 83,68\xc2\xa0m, et kast som holdt til en bronseplass. Under OL 1976 kastet han 82,52\xc2\xa0m i kvalifiseringen, men m\xc3\xa5tte n\xc3\xb8ye seg med 78,24\xc2\xa0m og en 11.-plass i finalen._NEWLINE_Under EM 1978 i Praha endte Thorslund p\xc3\xa5 9.-plass etter et bestekast p\xc3\xa5 80,42\xc2\xa0m. Med 85,74\xc2\xa0m under NM i Larvik i 1979 satte Thorslund sin siste personlige rekord.'